U-I-13/16, Up-51/16
Datum: 2016-02-29T00:00:00.000+01:00
ecli: ECLI:SI:USRS:2016:U.I.13.16
vrsta: zakon															posamični akt
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 29.02.2016
dokument: US30901
akt: Zakon o spremembah in dopolnitvah Zakona o urejanju statusa državljanov drugih držav naslednic nekdanje SFRJ v Republiki Sloveniji (Uradni list RS, št. 50/10) (ZUSDDD-B), 8. čl.

Ustavna pritožba zoper sklep Vrhovnega sodišča št. X Ips 378/2015 z dne 7. 1. 2016 ter zoper sodbo in sklep Upravnega sodišča št. I U 1662/2015 z dne 2. 12. 2015 v zvezi z odločbo Ministrstva za notranje zadeve št. 2253-33/2015/4 (155-02) z dne 2. 11. 2015 in z odločbo Policijske postaje Postojna št. 2253-23/2015/3 (3B697-07) z dne 13. 10. 2015
resitev: zavrženje															nesprejem ustavne pritožbe
izrek: Pobuda za začetek postopka za oceno ustavnosti 8. člena Zakona o spremembah in dopolnitvah Zakona o urejanju statusa državljanov drugih držav naslednic nekdanje SFRJ v Republiki Sloveniji (Uradni list RS, št. 50/10) se zavrže.

 

Ustavna pritožba zoper sklep Vrhovnega sodišča št. X Ips 378/2015 z dne 7. 1. 2016 ter zoper sodbo in sklep Upravnega sodišča št. I U 1662/2015 z dne 2. 12. 2015 v zvezi z odločbo Ministrstva za notranje zadeve št. 2253-33/2015/4 (155-02) z dne 2. 11. 2015 in z odločbo Policijske postaje Postojna št. 2253-23/2015/3 (3B697-07) z dne 13. 10. 2015 se ne sprejme.
stavek: Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.  

 

Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
odlocitev: sklep
geslo: 1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
podlaga: Člen 25.3, 26.3, 49.1, 55.b.2, Zakon o Ustavnem sodišču [ZUstS]
vlagatelj: Dragan Đekić, Ljubljana
datum_vloge: 2016-01-17T23:00:00.000Z
datum_odlocitve: 2016-02-28T23:00:00.000Z

# U-I-13/16-5

# Up-51/16-5

# 29. 2. 2016

## SKLEP

Ustavno sodišče je v postopkih za preizkus pobude in ustavne pritožbe Dragana Đekića, Ljubljana, ki ga zastopa mag. Matevž Krivic, Medvode, na seji 29. februarja 2016

#### sklenilo:

**Pobuda za začetek postopka za oceno ustavnosti 8. člena Zakona o spremembah in dopolnitvah Zakona o urejanju statusa državljanov drugih držav naslednic nekdanje SFRJ v Republiki Sloveniji (Uradni list RS, št. 50/10) se zavrže.**

**Ustavna pritožba zoper sklep Vrhovnega sodišča št. X Ips 378/2015 z dne 7. 1. 2016 ter zoper sodbo in sklep Upravnega sodišča št. I U 1662/2015 z dne 2. 12. 2015 v zvezi z odločbo Ministrstva za notranje zadeve št. 2253-33/2015/4 (155-02) z dne 2. 11. 2015 in z odločbo Policijske postaje Postojna št. 2253-23/2015/3 (3B697-07) z dne 13. 10. 2015 se ne sprejme.**

### OBRAZLOŽITEV

Pobudnik izpodbija 8. člen Zakona o spremembah in dopolnitvah Zakona o urejanju statusa državljanov drugih držav naslednic nekdanje SFRJ v Republiki Sloveniji (v nadaljevanju ZUSDDD-B), ki določa rok, v katerem se vloži prošnja za izdajo dovoljenja za stalno prebivanje tujcu po 1. členu tega zakona. Zatrjuje, da je v njej predpisani triletni rok v neskladju z načeli pravne države in načelom enakosti pred zakonom.

Pobudnik hkrati s pobudo vlaga tudi ustavno pritožbo, s katero izpodbija sklep Vrhovnega sodišča, ki je zavrglo njegovo revizijo, ker ni izkazal izpolnjenosti pogojev za dovoljenost revizije iz 2. in 3. točke drugega odstavka 83. člena Zakona o upravnem sporu (Uradni list RS, št. 105/06, 62/10 in 109/12 – v nadaljevanju ZUS-1). Izpodbija tudi sodbo Upravnega sodišča, s katero je bila zavrnjena njegova tožba zoper odločbo Policijske postaje Postojna o odstranitvi pritožnika iz države ter prepovedi vstopa v državo za čas dveh let v zvezi z odločbo Ministrstva za notranje zadeve, ki je zavrnilo pritožbo. Pritožnik izpodbijani odločitvi Vrhovnega sodišča očita kršitev 22. člena Ustave, izpodbijani sodbi Upravnega sodišča v zvezi z upravnima odločbama pa očita kršitev 32., 34. in 35. člena Ustave v povezavi s pravico do zasebnega in družinskega življenja iz 8. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP) ter kršitev 22. člena Ustave.

Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.

Izpodbijani 8. člen ZUSDDD-B ne učinkuje neposredno.[1] V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep Ustavnega sodišča št. U-I-275/07 z dne 22. 11. 2007, Uradni list RS, št. 110/07, in OdlUS XVI, 82). Pobudnik svoj pravni interes utemeljuje z vloženo ustavno pritožbo. Ker z ustavno pritožbo izpodbijane odločbe ne temeljijo na izpodbijani določbi ZUSDDD-B, ampak na določbah ZUS-1 (sklep Vrhovnega sodišča) in na določbah Zakona o tujcih[2] (sodba Upravnega sodišča in upravni odločbi), pobudnik ne izkazuje pravnega interesa za izpodbijanje 8. člena ZUSDDD-B. Zato je Ustavno sodišče njegovo pobudo zavrglo (1. točka izreka).

Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).

Ustavno sodišče je sprejelo ta sklep na podlagi tretjega odstavka 25. člena in drugega odstavka 55.b člena v zvezi s tretjim odstavkom 26. člena v zvezi s prvim odstavkom 49. člena ZUstS ter tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič
Predsednik

---

[^[1]]: Tako Ustavno sodišče že v sklepu št. U-I-48/13 z dne 8. 1. 2015.

[^[2]]: Uradni list RS, št. 45/14 – uradno prečiščeno besedilo, 90/14 in 19/15 – ZTuj-2.